Държавен вестник, бр. 34, 2021 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  34
4. Изисквания към материалната база
Обучението по теория се осъществява в 
учебни кабинети, а по практика – в учебни 
полигони и реална природна среда. Учебната 
практика се провежда в реални условия.
4.1. Учебен кабинет
В учебен кабинет се провежда обучението по 
теория на професията. Учебните кабинети трябва 
да отговарят на необходимите педагогически, 
дидактически, методически, ергономични, хи-
гиенни и естетически изисквания, като създават 
предпоставка за успешно усвояване на знанията, 
уменията и формирането на професионално-
личностните качества на обучаваните.
4.1.1. Основно оборудване и обзавеждане:
Обзавеждането на учебния кабинет включ-
ва: работно място на преподавателя (работна 
маса и стол), работно място на всеки обучаван 
(работна маса и стол), учебна дъска, мебели 
(предимно шкафове за различни цели), гладка 
свободна стена за окачване на табла, екран 
за прожектиране, дъска за писане и други 
средства за обучение и дидактическа техника.
4.1.2. Учебни пособия:
 – специализирани навигационни и топо-
графски карти и уреди;
 – специализирани алпийски съоръжения;
 – лични предпазни средства;
 – средства за онагледяване;
 – специализирана литература (пътеводи-
тели);
 – медицинско оборудване за първа помощ 
и импровизиран транспорт;
 – лавинни съоръжения;
 – бивачни съоръжения;
 – комуникационни средства.
4.2. Учебни полигони за обучението по 
практика на професията
4.2.1. Основно оборудване:
 – туристически зимни и летни маркировки;
 – тренировъчни ориентировъчни марш-
рути.
4.2.2. Учебни помагала:
 – знаци за ориентиране (точки);
 – карти, компаси, скици и др.;
 – специализирани компютърни програми 
и др.
5. Изисквания към обучаващите
По учебен предмет или модул от профе-
сионалната подготовка могат да преподават 
лица със завършено висше образование по 
съответната специалност.
По учебен предмет или модул от професио-
налната подготовка, за който няма съответно 
професионално направление в Класификатора 
на областите на висше образование и профе-
сионалните направления, могат да преподават 
лица без висше образование и без придобита 
професионална квалификация „учител“, ако 
са придобили професионална квалификация 
при условията и по реда на Закона за профе-
сионалното образование и обучение.
Препоръчително е на всеки три години 
обучаващите да преминават курс за актуали-
зиране на професионалните си знания, умения 
и компетентности.
2158
МИНИСТЕРСТВО  
НА ЗЕМЕДЕЛИЕТО, ХРАНИТЕ 
И ГОРИТЕ
Наредба за изменение и допълнение на Наредба 
№ 77 от 2006 г. за признаване за вписване на 
нови сортове земеделски растителни видове, 
сортове за консервация, сортове за съхране-
ние и сортове, развити с цел отглеждане при 
специфични условия, в Официалната сортова 
листа на Република България и Общия ката-
лог на държавите – членки на ЕС (обн., ДВ, 
бр. 51 от 2006 г.; изм. и доп., бр. 68 от 2008 г., 
бр. 35 от 2009 г. и бр. 60 от 2010 г.)
§ 1. В чл. 1, ал. 1, т. 1 и в ал. 3 думите 
„Общия каталог“ се заменят с „каталозите 
на сортовете растения“.
§ 2. В чл. 4 се правят следните изменения 
и допълнения:
1. Алинея 1 се изменя така:
„(1) Изпълнителната агенция по сорто-
изпитване, апробация и семеконтрол признава 
сортове от земеделските растителни видове 
по чл. 1, ал. 2 само когато те отговарят на 
изискванията за различимост, хомогенност 
и стабилност (РХС) и когато са с удовлетво-
ряваща стойност за биологични и стопански 
качества (БСК). Изпитването за РХС и БСК 
за признаване и вписване на сорт в офици-
алната сортова листа и каталозите на ЕС се 
извършва съгласно разпоредбите на Наредба 
№ 7 от 2013 г. за условията и реда за сорто-
изпитване, признаване, вписване и отписване 
на сортовете растения във и от Официалната 
сортова листа на Република България (ДВ, 
бр. 97 от 2013 г.) (Наредба № 7 от 2013 г.). За 
признаване на сортовете по чл. 1, ал. 1, т. 2, 3 
и 4 се прилагат разпоредбите на тази наредба.“
2. В ал. 2 се създава т. 4:
„4. декоративни, медицински и ароматни 
видове растения.“
§ 3. Член 8 се отменя.
§ 4. В чл. 9, ал. 1 думите „издава официал-
ната сортова листа на Република България“ 
се заменят с „публикува официалната сортова 
листа на интернет страницата си“, а думата 
„новопризнатите“ се заменя с „признатите“. 
§ 5. В чл. 10 се правят следните изменения:
1. В ал. 1 думите „ЕК“ се заменят с „Ев-
ропейската комисия“.
2. В ал. 3 думите „предоставя на другите 
държави членки и на ЕК досиетата, посочени в 
чл. 9, ал. 4“ се заменят с „може да предоставя 
при поискване от другите държави членки и 
Европейската комисия досиетата, посочени 
в чл. 9, ал. 5“.
§ 6. В чл. 11 ал. 1 се изменя така:
„(1) Изпълнителната агенция по сорто-
изпитване, апробация и семеконтрол прави 
проверки на записите и схемите на сортопо-
ддържането съгласно чл. 27 от ЗППМ.“
§ 7. В чл. 14 се правят следните изменения:
1. В ал. 1 думите „анулира признат сорт“ 
се заменят с „прекратява признаването за 
вписване на сорт в официалната сортова листа, 
съответно в каталозите на ЕС“.